PATVIRTINTA

Molėtų rajono savivaldybės

tarybos 2020 m. gegužės d.

sprendimu Nr. B1-

**MOLĖTŲ RAJONO SAVIVALDYBĖS MOKINIŲ SKATINIMO UŽ PASIEKIMUS TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės (toliau – savivaldybė) mokinių skatinimo už pasiekimus tvarkos aprašas (toliau – aprašas) reglamentuoja Molėtų rajono savivaldybės mokinių už pasiekimus akademinėje, meninėje, sportinėje ir kitose veiklose, už valstybinių brandos egzaminų metu gautus šimto balų įvertinimus, skatinimą piniginiais prizais.

2. Mokiniai už pasiekimus skatinami piniginiais prizais Molėtų rajono savivaldybės lėšomis.

3. Molėtų rajono savivaldybės mero potvarkiu sudaroma 5 asmenų Molėtų rajono savivaldybės mokinių skatinimo už pasiekimus komisija (toliau – komisija).

4. Apraše vartojamos sąvokos:

4.1. **Akademinė veikla** – individualūs pasiekimai atskirų mokomųjų dalykų srityse (kalbos, filologija, istorija, filosofija, geografija, ekonomika, fizika, chemija, biologija, astronomija, matematika, informacinės technologijos ir kt.).

4.2. **Meninė veikla** – individualūs pasiekimai kultūrinio ir estetinio ugdymo veiklose (muzika, dailė, choreografija, teatras ir kt.).

4.3. **Sportinė veikla** – individualūs pasiekimai sportinėje veikloje.

4.4. **Piniginis prizas –** piniginės lėšos, skirtos mokiniams už aukštus individualius pasiekimus akademinėje, meninėje, sportinėje ir kitose veiklose.

4.5. **BSI** – Lietuvos Respublikos Vyriausybės nutarimu „Dėl bazinės socialinės išmokos dydžio patvirtinimo“ nustatytas bazinės socialinės išmokos dydis.

2

**II SKYRIUS**

**TEISĖ GAUTI PINIGINIUS PRIZUS**

5. Piniginiai prizai skiriami Molėtų rajono savivaldybės bendrojo ugdymo mokyklų abiturientams už valstybinių brandos egzaminų metu gautus šimto balų įvertinimus, mokiniams, laimėjusiems tris pirmąsias prizines vietas respublikinėse ir tarptautinėse akademinės, meninės veiklos; sporto olimpiadose, konkursuose ir sporto varžybose.

6. Nustatomi piniginių prizų dydžiai:

6.1. už pasiekimus Lietuvos mokinių dalykinėse olimpiadose, konkursuose ir kituose renginiuose, kurie yra patvirtinti Lietuvos Respublikos švietimo, mokslo ir sporto ministro įsakymu: už pirmąją vietą respublikiniame etape – 4 bazinės socialinės išmokos (toliau – BSI), tarptautiniame etape – 5 BSI, už antrąją vietą – atitinkamai 3 ir 4 BSI, už trečiąją vietą – atitinkamai 2 ir 3 BSI;

6.2. už valstybinių brandos egzaminų metu gavusiems šimto balų įvertinimus: vieną šimto balų įvertinimą – 2,5 BSI, du šimto balų įvertinimus – 5 BSI, tris šimto balų įvertinimus – 7,5 BSI, už keturis – 10 BSI ir atitinkamai už kitus.

6.3. už individualius meninės srities pasiekimus – respublikinių ir tarptautinių konkursų 1–3 vietos nugalėtojams:

6.3.1. tarptautinio konkurso 1 vietos nugalėtojas – iki 5 BSI;

6.3.2. tarptautinio konkurso 2 vietos nugalėtojas – iki 4 BSI;

6.3.3. tarptautinio konkurso 3 vietos nugalėtojas – iki 3 BSI;

6.3.4. respublikinio konkurso 1 vietos nugalėtojas – iki 4 BSI;

6.3.5. respublikinio konkurso 2 vietos nugalėtojas – iki 3 BSI;

6.3.6. respublikinio konkurso 3 vietos nugalėtojas – iki 2 BSI;

6.3.7. kitų konkursų nugalėtojas – iki 5 BSI.

6.4. už individualius sportinius pasiekimus:

6.4.1. dalyvavimas olimpinėse žaidynėse – iki 5 BSI;

6.4.2. dalyvavimas pasaulio čempionatuose – iki 5 BSI;

6.4.3. dalyvavimas Europos čempionatuose – iki 5 BSI;

6.4.4. tarptautinėse sporto šakos varžybose iškovojo 1 vietą – iki 5 BSI;

6.4.5. tarptautinėse sporto šakos varžybose iškovojo 2 vietą – iki 4 BSI;

3

6.4.6. tarptautinėse sporto šakos varžybose iškovojo 3 vietą – iki 3 BSI;

6.4.7. Lietuvos Respublikos pirmenybių, žaidynių, čempionatų 1 vietos laimėtojas – iki 4 BSI;

6.4.8. Lietuvos Respublikos pirmenybių, žaidynių, čempionatų 2 vietos laimėtojas – iki 3 BSI;

6.4.9. Lietuvos Respublikos pirmenybių, žaidynių, čempionatų 3 vietos laimėtojas – iki 2 BSI;

6.4.10. pirmenybių, žaidynių, čempionatų kitų vietų nugalėtojai – iki 2 BSI.

7. Finansinė parama, komisijos siūlymu, gali būti skiriama šalies, tarptautinių konkursų, olimpiadų nugalėtojams, vykstantiems į dalykines stovyklas, kūrybinius plenerus, konferencijas, parodų, kuriose eksponuojami jų darbai, atidarymus ir kt.

**III SKYRIUS**

**PINIGINIŲ PRIZŲ SKYRIMO TVARKA**

8. Kasmet, gavus abiturientų valstybinių brandos egzaminų įvertinimus, ne vėliau kaip per 5 darbo dienas Molėtų rajono savivaldybės administracijos Kultūros ir švietimo skyriaus vedėjas pateikia komisijai mokinių, valstybinių brandos egzaminų metu gavusių šimto balų įvertinimus, sąrašą, nurodydamas gautų tokių įvertinimų skaičių.

9. Kiekvienais metais iki gegužės 1 d. ir iki gruodžio 1 d. įstaigos, kurioje mokosi mokinys, vadovas, suderinęs su mokyklos taryba, pateikia prašymus komisijai dėl piniginių prizų už pasiekimus mokiniams skyrimo. Prie prašymo pridedami dokumentai, patvirtinantys pasiekimus.

10. Piniginiai prizai už pasiekimus mokiniams, įvertinus komisijos siūlymus, paskiriami Molėtų rajono savivaldybės administracijos direktoriaus įsakymu iki birželio 31 d. ir iki gruodžio 31 d., o abiturientams, išlaikiusiems valstybinius brandos egzaminus šimtukais, gavus įvertinimus ne vėliau kaip per 10 darbo dienų.

11. Siūlymus dėl apdovanojimo piniginiais prizais už akademinės, meninės, sportinės veiklos pasiekimus komisijai pateikia bendrojo ugdymo mokyklos, neformaliojo ugdymo įstaigos.

12. Individualių piniginių prizų lėšos pervedamos į mokinio asmeninę atsiskaitomąją sąskaitą.

**IV SKYRIUS**

**PINIGINIŲ PRIZŲ ĮTEIKIMAS IR VISUOMENĖS INFORMAVIMAS**

4

13. Piniginių prizų skyrimą patvirtinantys pažymėjimai už pasiekimus akademinėje, meninėje ir sportinėje ir kitose veiklose įteikiami apdovanojimo renginio metu.

14. Piniginių prizų skyrimą patvirtinantys pažymėjimai už valstybinių brandos egzaminų šimto balų įvertinimus įteikiami Brandos atestatų įteikimo šventės metu.

15. Visuomenės informavimo priemonėse skelbiama apie komisijos veiklą, piniginius prizus, mokinių apdovanojimo renginius.

**V SKYRIUS**

**BAIGIAMOSIOS NUOSTATOS**

16. Šis aprašas priimamas, keičiamas ir (ar) papildomas Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_